
Noica printre oamenii mici şi mari ai culturii noastre, 
la 25 de ani de la moarte 


După Titu Maiorescu, ar 
exista trei categorii de 
oameni. Prima ar fi a celor 
care „înaintează prin 
protecție”. În vremurile 
depersonalizării prin 
teroare ideologică această 
categorie s-a lărgit foarte 
mult în comparație cu 
secolul XIX. Azi, prima 
categorie îi cuprinde pe 
culturnicii din secolul XX, 
beneficiari ai 
comunismului şi ai post- 
comunismului, dar şi pe tinerii dresați mai nou să înainteze 
folosind şantajul cu antisemitismul. 

Oamenii din cea de-a doua categorie „se supun orbeşte 
la opiniile societății” (Titu Maiorescu). În secolul XXI într- 
o asemenea categorie pot fi înscrişi la grămadă toţi 
admiratorii oamenilor „notorii de pomană” (apud. Alexandru 
Dragomir) care îngroaşă rândurile primei categorii. Tot 
printre oamenii din a doua categorie putem să-i aşezăm şi 
pe cei care, supuşi două decenii unei manipulări bazate pe 
minciuni, tind să-l înlocuiască pe marele istoric al religiilor 
Mircea Eliade prin micul său protejat devenit notoriu ca 
victimă a unui asasinat politic la Chicago. 

În a treia categorie, cea mai puțin numeroasă, ar intra 
oamenii „care-şi conduc viața dupa a lor individualitate, 
prin rezistența energică la tot ce dezaprobă” (Titu 
Maiorescu). După 1990, cei din prima şi, pe urmele lor, cei 
din a doua categorie îi plasează 
aici pe „ne-educabili”, pe cei 
care nu pot fi făcuți să aplaude 
la comandă, punându-le în 
paranteză opera, ignorând-o, 
sau, pe cât posibil, desființând- 
o. 


Fiind filosof, Alexandru 
Dragomir simplificase 
împărțirea oamenilor în două 
categorii: a oamenilor „mari” 
şi a celor „notorii de pomană”. 
-În categoria oamenilor 
„notorii de pomană” intră cei 
deveniți notorii nu pe seama 
celor gândite şi scrise de ei (G. 
Liiceanu şi A. Pleşu), ci pe 
seama gândirii filosofice a lui 
Noica. Lucru observat şi de 
Petre Ţuţea, care spunea că 
Noica „n-a făcut şcoală”. De 
fapt, formula magică a „şcolii 
de la Păltiniş” are tot atâta 
bază reală cât şi povestea plasată în wikipedia englezească 


încălziți iarna cu lemne, de îngheţa peste noapte apa din 
ligheanul în care se spăla şi n-ar fi mâncat la cantina 
comunistă a stațiunii, ci ar fi fost posesorul unei case de 
vacanţă în stațiunea de la Păltiniş, unde l-ar fi invitat pe G. 
Liiceanu. Ostracizat de factorii de decizie ai culturii 
comuniste care nu i-au permis să ocupe locul de profesor 
universitar ce i se cuvenea, Noica a fost ostracizat după 
moarte chiar de foştii comunişti care s-au auto-intitulat 
discipolii săi. Mai precis, i-a fost pusă la zid gândirea încă 
din 1995, de când G. Liiceanu o publica pe Alexandra 
Carreau Hurezeanu cu inepţiile ei politice „descifrând” o 
gândire la care nu a ajuns cu nici un chip, fiindcă nu în 
cifru politic a scris şi a gândit Noica, dar mai cu seamă în 
anul centenarului naşterii lui Noica, în 2009, când în librăriile 
Humanitas nu se găseau decât una sau două din cărțile lui 
Noica (v. Isabela Vasiliu-Scraba, Noica în cifru „humanist”, 
în rev. „Acolada”, V, 4 (42), apr. 2011, p.3 ; http:// 
www.asymetria.org/modules.php?name= 
News&rfile=article&sid=877 ) şi când Institutul Cultural 
Român din Stockholm, în loc să omagieze geniul filosofic 
noician, lansa traducerea Jurnalului de la Păltiniş, cartea 
cu care la patruzeci de ani intra G. Liiceanu cu memorii 
despre Noica „pe portița din dos a literaturii” (Vintilă Horia). 


Despre oamenii cu adevărat mari, ca Noica, Blaga, 
Nae Ionescu, Mircea Vulcănescu, M. Eliade etc., filosoful 
Petre "Ţuţea spunea că „au pus spirit” în scrierile lor. Faţă 
de filosofii interbelici, „cei de azi” şi-ar fi folosit preponderent 
„şiretenia”, care nu e străină nici animalelor, adăuga Țutea 
în stilul său inconfundabil. 

La capitolul „şiretenie” intră desigur şi oficializarea 
prin masiva răspândire după 1990 a traducerilor din Platon 
inițiate de Noica în comunism (v. Isabela Vasiliu-Scraba, 
Ceva despre viața şi opera lui C. Noica, în „Viaţa 
Românească”, anul XCIV, nr.7, 1999, p.6-9). La vremea 
materialismului obligatoriu, cînd era interzisă discutarea 
„idealistului” Platon, tradus integral de eminentul elenist 
Ştefan Bezdechi, care până în 1945 apucase a publica 19 
dialoguri, toate îndepărtate cu forţa din bibliotecile şcolilor 
(v. Magda Ursache, Libri prohibiti, în „Acolada”, an VI, 1/ 
51, ian.2012, p.15) Constantin Noica, după ce s-a zbătut să 
vadă republicate în 1968 câteva dialoguri traduse în 
perioada interbelică de Cezar Papacostea, a schimbat 
tactica. 

Pentru că tot îi medita pe gratis cu zece ore de greacă 
veche pe cei care-l vizitau (v. amintirile lui Ion Papuc), 
Noica s-a gândit să-i facă pe unii din ei traducători din 
Platon, excepționalele traduceri dinainte de 1948 ale lui 
Şt. Bezdechi, V. Bichigean, V. Grecu, C. Papacostea fiind 
scoase de mult din circuit. Pentru toţi cei care au participat 
la entuziasmele sale legate de noile traduceri din Platon a 
fost o scurtă, dar intensă epocă de studii la care altfel poate 
nu s-ar fi înhămat niciodată. Dovadă că niciunul n-a publicat 
ulterior vreun studiu mai aprofundat al filosofiei platonice, 


Maica Domnului şi Arhanghelii Mihail şi Gavril 


pentru a depăşi incipientul stadiu al compilării unor 
comentatori, în cadrul strict al ideologiei momentului. 
Dată fiind însăşi diversitatea de traducători este de la sine 
înțeles că nu toate traducerile din Platon, făcute în 
comunism la sugestia lui Constantin Noica, sunt de egală 
valoare. Unele sunt aproape inutilizabile, cum este cazul 
traducerii dialogului Phileb şi a dialogului Republica făcută 
de Andrei Cornea. Traducerea dialogului Politeia realizată 
de Bichigean, singura de calitate, e greu de găsit, iar 
traducerea lui Şt. Bezdechi se pare că n-a mai fost tipărită, 
să nu facă vreo concurenţă realizării comuniste. În perioada 
interbelică acest dialog (Politeia), intitulat mai potrivit 
Statul, a fost tradus integral de remarcabilul elenist Vasile 
Bichigean, din părţile Năsăudului, şi nu „parţial”, cum scria 
comunistul A. Cornea, făcîndu-se a nu-şi reaminti decît de 
unul dintre cele două volume aflate la Bibiloteca Facultăţii 
de Filosofie din Bucureşti, şi nici de acela în întregime. 
Din păcate, din 1990 încoace n-au apucat să fie retipărite 
decît puţine traduceri din Platon făcute în interbelic, 
preferându-se ediţia anilor şaptezeci şi optzeci despre care 
s-a spus că ar fi „unică pe mapamond”, ceea ce şi este, din 
pricina perspectivei materialiste asupra unui filosof idealist. 
Cumpărând de curând o traducere din Giovanni Reale 
scoasă de Editura Galaxia Gutemberg de la Târgu Lăpuş 
mi-am dat seama că volumul Platon şi Academia Platonica 


înțesat cu Platonul materialist al „ediției unice în lume” nu 
se poate urmări decât cu un volum ca lumea de Platon 
alături. Pe pagina de internet a editurii le-am sugerat ca pe 
viitor să folosească traducerile lui V. Bichigean şi ale lui Şt. 
Bezdechi, fără a specifica toate năzdrăvăniile cîte le-au 
pus pe seama lui Platon traducătorii din comunism, 
abundent citați de respectiva editură. 

O altă dovadă a neajunsurilor „şireteniei” de a umple piața 
cu traducerile din perioada comunistă am găsit-o într-un 
citat din Platon, ales pentru revista lor de studenții de azi ai 
lui Andrei Cornea, Sorin Lavric şi G. Liiceanu. Citind 
inepțiile lui Andrei Cornea „oficializate” de Humanitas ei 
au crezut că-l citesc pe Platon. De aceea nici n-au mai 
trecut numele traducătorului. 

În finalul prezentării revistei „Morphe” , studenţii de 
la Facultatea de Filosofie din Bucuresti au trecut următorul 
pasaj: „Nu întâmplător, de fiecare dată când un tânăr gustă 
pentru întâia oară din felul acesta, bucurându-se de parcă 
ar fi găsit o comoară de înțelepciune, intră în delir de plăcere 
şi, bucuros, scoate din matcă orice argument, ba înfăşurând 
şi confundând totul în unu, ba iarăşi desfăcând şi înbucățind 
totul. (Platon, „Philebos”). Pe 28 decembrie 2011 le-am scris 
într-un comentariu că ruperea din contextul dialogului este 
deficitară şi că afirmaţiile de genul „intră în delir de 
plăcere...scoate din matcă...” etc. sunt afirmaţii fără sens 
şi inexistente în Platon, că filosoful grec nu scrie gongoric 
cum scrie Andrei Cornea, fost comunist antrenat în şedinte 
fără sfârşit unde se tot vorbea ca să nu se spună nimic. Pe 
15 ian. 2012 m-am gândit să le explic bieţilor studenţi că 
pasajul tradus cu stângăcie şi desprins din context încă şi 
mai deficitar este de la 
începutul dialogului (15e), că 
se referă nu la tineri, ci la 
perenitatea filosofiei, care 
n-are început şi nu poate 
avea sfârşit pentru că 
problema Unului-Multiplu 
nu va înceta să preocupe 
omenirea. 

În acel loc din Fileb, 
Platon se gândeşte la tinerii 
care se entuziasmează de 
puţinul pe care-l ştiu (de unde 
reiese că nu se porneşte la 
drum cu o revistă a tinerilor 
citând un pasaj în care 
Platon le este studenților 
destul de puţin binevoitor). 
În opinia bătrânului filosof, 
tinerii cred că filosofia este 
un fel de sofistică prin care 
se poate argumenta orice 
împotriva oricărei păreri 
autorizate (probabil aluzie la Aristotel care-l înțelegea prost 
pe Platon, fiindcă avea altceva în cap). în Scrisori Platon 
face trimitere directă la tinerii oameni politici care ştiind 
noțiuni elementare de filosofie se cred experți în domeniu 
(Fragmentul Fileb, 15e ajută la datarea dialogului care este 
probabil scris după nişte experiențe cu oarecare tirani din 
vremea sa). În final le recomandam traducerile franceze, 
engleze sau germane, dacă traducerile interbelice 
româneşti sunt atât de greu de găsit. 

Prezentând filosofia românească în The Encyclopedia 
of Philosophy (vol.VII, Macmillan, New York, 1972), Mircea 
Eliade plasase filosofia noiciană în descendența gândirii 
profesorului lor comun, faimosul Nae Ionescu, pe care de 
asemenea îl înfățişase într-unul din volumele anterioare 
ale enciclopediei din spaţiul lingvistic englezesc (vol.IV, 
1967, p. 212), spre exasperarea neputincioasă a satrapilor 
culturii comuniste care-l voiau scos cu totul pe Nae Ionescu 
din cultura noastră. Doar Anton Dumitriu avusese tăria şi 
perseverența de a prezenta o latură a gândirii naeionesciene 
în a doua ediție a renumitei sale Istorii a logicii, spre sincera 
admiraţie a lui Constantin Noica, la rândul său înfățişat de 
Anton Dumitriu din perspectivă logică. 


Isabela VASILIU-SCRABA 


